CELEX: C2006/294/121
Language: da
Date: 2006-12-02 00:00:00
Title: Sag T-278/06: Sag anlagt den 6. oktober 2006 — Det Forenede Kongerige mod Kommissionen

2.12.2006   
            
            
               DA
            
            
               Den Europæiske Unions Tidende
            
            
               C 294/60
            
         Sag anlagt den 6. oktober 2006 — Det Forenede Kongerige mod Kommissionen
   (Sag T-278/06)
   (2006/C 294/121)
   Processprog: engelsk
   Parter
   
      Sagsøger: Det Forenede Kongerige Storbritannien og Nordirland (ved E. O'Neill, som befuldmægtiget, og barrister H. Mercer)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Artikel 1 i Kommissionens beslutning 2006/554/EF af 27. juli 2006 vedrørende afslutning af regnskaber fremlagt af medlemsstaterne med hensyn til udgifter afholdt for Den Europæiske Udviklings- og Garantifond for Landbruget (EUGFL), Garantisektionen, annulleres, for så vidt den udelukker udgifter afholdt 2001-2004 af Det Forenede Kongerige for et beløb på 1 351 441,25 £ inden for revisionsområdet »fedtstoffer inden for fødevareforarbejdning« fra EF-finansiering på grund af »utilstrækkelig mængdekontrol af de forarbejdede mængder« ;
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om delvis annullation af Kommissionens beslutning 2006/554/EF af 27. juli 2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (1), nærmere bestemt den del, der angår anvendelse af fedtstoffer inden for fødevareforarbejdning i Det Forenede Kongerige.
   Tvisten drejer sig om de kontrolforanstaltninger, som sagsøgeren har truffet i henhold til artikel 23 i Kommissionens forordning nr. 2571/97 (2) (»Kommissionens forordning«), som foreskriver foranstaltninger, der skal træffes af medlemsstaterne, blandt andet med hensyn til fremstilling og brug af koncentreret smør, som der kan gives tilskud til, når det koncentrerede smør anvendes til fremstilling af nærmere angivne konditorvarer og kager.
   Artikel 23 i Kommissionens forordning foreskriver »kontrol på stedet« af producenter af koncentreret smør »ved fremstilling af koncentreret smør«, således at »hvert bud […] kontrolleres mindst én gang«.
   Kommissionen finder, at sagsøgeren har undladt at udføre afgørende kontrolforanstaltninger, da sagsøgeren efter en fortolkning af Kommissionens forordning er forpligtet til fysisk at kontrollere mængderne i et parti koncentreret smør for hvert bud, efter at fremstillingen har fundet sted. Sagsøgeren hævder, at dette i virkeligheden er ensbetydende med, at det sikres, at hvert bud kontrolleres mindst to gange. Sagsøgeren har anført, at Kommissionen lægger en opfattelse af »fysisk« mængdekontrol til grund, som ikke findes i Kommissionens forordning.
   Sagsøgeren påberåber sig to søgsmålsgrunde:
   
               a)
            
            
               Kommissionen har begået en retlig fejl, idet den anfægtede beslutning var retsstridig i henhold til artikel 7, stk. 4, første afsnit, i Rådets forordning nr. 1258/1999 (3) om finansiering af den fælles landbrugspolitik (»Rådets forordning«), da der ikke var grundlag for at antage, at de pågældende udgifter ikke var afholdt i overensstemmelse med fællesskabsreglerne i artikel 23, stk. 2, i Kommissionen forordning.
            
         
               b)
            
            
               Kommissionen har begået en retlig fejl, da fastsættelsen af det udelukkede beløb var i strid med artikel 7, stk. 4, andet afsnit, i Rådets forordning.
            
         
      (1)  EUT 2006 L 218, s. 12.
   
      (2)  Kommissionens forordning (EF) nr. 2571/97 af 15.12.1997 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (EFT L 350, s. 3).
   
      (3)  Rådets forordning (EF) nr. 1258/1999 af 17.5.1999 om finansiering af den fælles landbrugspolitik (EFT L 160, s. 103).